title: Rozhodnutie Predsedníctva Európskeho parlamentu z  11. a  23. novembra 2009 , 14. decembra 2009 , 19. apríla 2010 a  5. júla 2010 , ktorým sa menia a dopĺňajú vykonávacie pravidlá k štatútu poslancov Európskeho parlamentu

text:
               6.7.2010

               SK

               Úradný vestník Európskej únie

               C 180/1

         ROZHODNUTIE PREDSEDNÍCTVA EURÓPSKEHO PARLAMENTU
   z 11. a 23. novembra 2009, 14. decembra 2009, 19. apríla 2010 a 5. júla 2010,
   ktorým sa menia a dopĺňajú vykonávacie pravidlá k štatútu poslancov Európskeho parlamentu
   2010/C 180/01
   PREDSEDNÍCTVO EURÓPSKEHO PARLAMENTU,
   so zreteľom na Zmluvu o fungovaní Európskej únie a najmä na jej článok 223 ods. 2,
   so zreteľom na štatút poslancov Európskeho parlamentu (1),
   so zreteľom na článok 8 a článok 23 ods. 2 rokovacieho poriadku Európskeho parlamentu,
   keďže:

               (1)

               Pri uplatňovaní vykonávacích pravidiel k štatútu poslancov Európskeho parlamentu (2) (ďalej len „vykonávacie pravidlá“) sa objavili rôzne praktické problémy. Na účely toho, aby sa poslancom zabezpečila možnosť plniť svoje úlohy primeraným spôsobom, je potrebné vykonávacie pravidlá zmeniť a doplniť.

               (2)

               Všetci poslanci by mali mať svoje liečebné náklady v prípade ťažkej choroby plne hradené a ich rodinní príslušníci by mali mať rovnaké zdravotné poistenie, bez ohľadu na dátum ochorenia. Bolo by preto vhodné, aby sa zmenené a doplnené ustanovenia o zdravotnom poistení poslancov uplatňovali od 14. júla 2009.

               (3)

               V predchádzajúcich volebných obdobiach mali poslanci nárok na úhradu určitých výdavkov na doplnkové cesty za cesty na jedno z pracovísk Parlamentu a z neho počas týždňa, v ktorom sa nekonali oficiálne parlamentné činnosti. Keďže niekedy je počas takýchto týždňov potrebná prítomnosť poslancov v Parlamente, ako to bolo pred vypočutím dezignovaných členov Komisie, bolo by vhodné pokračovať v takejto praxi s účinnosťou od 1. januára 2010.

               (4)

               Rôzne ustanovenia o služobných cestách vychádzajú z ročných súm, z ktorých môžu poslanci čerpať na úhradu svojich výdavkov. Keďže by nebolo vhodné, aby sa s poslancami zaobchádzalo odlišným spôsobom iba na základe dátumu ich cesty, zmeny takýchto ustanovení prijatých Predsedníctvom počas roka 2010 by sa mali uplatňovať od 1. januára 2010. Malo by to platiť aj na obmedzený nárok na diéty pre poslancov, ktorí sa nachádzajú v Parlamente počas týždňa určeného na vonkajšie parlamentné činnosti.

               (5)

               Zvýšenie príspevku na parlamentných asistentov zohľadňuje zvýšenie odmien úradníkov a ostatných zamestnancov Európskej únie s účinnosťou od 1. júla 2009, uvedené v nariadení (EÚ, Euratom) č. 1296/2009 (3), a zvýšenie dohodnuté v opravnom rozpočte Európskej únie č. 1/2010 na rozpočtový rok 2010. Vzhľadom na to, že zvýšenie v rámci opravného rozpočtu by malo platiť okamžite, nová výška príspevku na parlamentných asistentov by sa mala uplatňovať od 1. mája 2010.

               (6)

               Na svojej schôdzi 11. novembra 2009 Predsedníctvo rozhodlo, že poslancom umožní, aby si mohli časť príspevku na parlamentných asistentov až do výšky mesačnej sumy tohto príspevku preniesť, čo poslancom uľahčí nakladanie s finančnými prostriedkami, ktoré majú k dispozícii. Bolo by vhodné, aby sa táto zmena uplatňovala od 14. júla 2009.

               (7)

               Jedným z hlavných problémov bola pre poslancov administratívna záťaž, ktorú spôsobili niektoré ustanovenia vykonávacích pravidiel, najmä pokiaľ ide o dokumenty, ktoré treba predkladať v súvislosti s niektorými druhmi zmlúv uzatvorených so zamestnancami poslancov. Príslušné zmeny by sa mali uplatňovať od 14. júla 2009, aby sa táto záťaž čo najrýchlejšie znížila. Na svojej schôdzi 23. novembra 2009 Predsedníctvo rozhodlo umožniť Parlamentu vyplácať zálohy v súvislosti s pracovnou zmluvou na krytie nákladov vzniknutých miestnym asistentom pri krátkych cestách, najviac 100 EUR na mesiac. Keďže cieľom tejto zmeny bolo aj zníženie administratívnej záťaže poslancov, mala by sa uplatňovať od 1. januára 2010.

               (8)

               Všeobecne platí, že poslanci nemôžu požadovať financovanie zmlúv o zamestnávaní alebo využívaní služieb niektorých rodinných príslušníkov. Rodinní príslušníci, ktorí pracovali ako asistenti poslanca do 1. júla 2008 a ktorých zmluvy boli zaregistrované príslušným oddelením do tohto dátumu, však mohli pokračovať v tejto funkcii v ďalšom volebnom období. V praxi požiadavka na registráciu spôsobila, že veľa dlhotrvajúcich pracovných zmlúv bolo zrušených. Táto požiadavka by sa preto mala zrušiť, aby sa ku všetkým pracovným zmluvám, na základe ktorých sa uskutočňovala platba príspevkov na sociálne zabezpečenie a ktoré boli platné k 1. júlu 2008, pristupovalo rovnakým spôsobom. Vzhľadom na to, že príslušná zmena sa týka pracovnoprávnych vzťahov, ktoré existovali pred nadobudnutím účinnosti vykonávacích pravidiel, mala by sa uplatňovať od 14. júla 2009,

         PRIJALO TOTO ROZHODNUTIE:
   Článok 1
   Vykonávacie pravidlá sa menia a dopĺňajú takto:

               1.

               článok 3 sa mení a dopĺňa takto:

                           a)

                           odseky 1 a 2 sa nahrádzajú takto:
                           „1.   Na úhradu dvoch tretín výdavkov vzniknutých v súvislosti s ochorením, výdavkov spojených s tehotenstvom alebo s narodením dieťaťa majú podľa článku 18 štatútu a analogicky v súlade s predpismi vytvorenými na základe spoločnej dohody medzi inštitúciami Spoločenstiev (4) a ich všeobecnými vykonávacími ustanoveniami (5) právo tieto osoby:

                                       a)

                                       poslanci a bývalí poslanci, ktorí poberajú dočasné príspevky podľa článku 13 štatútu alebo dôchodok podľa článkov 14 a 15 štatútu, pokiaľ ide o ich výdavky, ako aj o výdavky ich manželov/manželiek alebo stálych životných partnerov, ktorí sú uvedení v článku 58 ods. 2, a výdavky ich nezaopatrených detí, ktoré sú uvedené v článku 58 ods. 3, až po dosiahnutie veku 21 rokov alebo najneskôr 25 rokov, ak sa ešte vzdelávajú alebo pripravujú na zamestnanie, v prípadoch, keď títo manželia/manželky, stáli životní partneri a nezaopatrené deti nemajú nárok na príspevky rovnakej povahy a rovnakej úrovne ako poslanci alebo bývalí poslanci, ktoré plynú z iných právnych úprav alebo ustanovení;

                                       b)

                                       osoby s nárokom na pozostalostný dôchodok v súlade s článkom 17 štatútu.

                                 Osoby uvedené v písmenách a) a b) majú slobodu výberu svojho lekára alebo nemocnice či kliniky v zmysle článku 19 ods. 1 hore uvedených predpisov.
                           2.   Úhrady podľa odseku 1 sa uskutočňujú z rozpočtu Parlamentu. Uplatňuje sa článok 72 ods. 3 a 4 nariadenia Rady (EHS, Euratom, ESUO) č. 259/68 z 29. februára 1968, ktorým sa ustanovuje Služobný poriadok úradníkov a Podmienky zamestnávania ostatných zamestnancov Európskych spoločenstiev (6), ako aj článok 20 ods. 6 hore uvedených predpisov.

                           b)

                           dopĺňajú sa tieto odseky:
                           „4.   Poslanci a bývalí poslanci poberajúci dočasné príspevky ustanovené v článku 13 štatútu alebo dôchodky podľa článkov 14 a 15 štatútu sa môžu vzdať svojho nároku na úhradu liečebných nákladov v zmysle odseku 1. V tomto prípade majú nárok na úhradu dvoch tretín príspevku na zdravotné poistenie pod podmienkou, že celková uhrádzaná suma nepresahuje 400 EUR mesačne.
                           5.   Každý poslanec alebo bývalý poslanec, ktorý sa podľa odseku 4 vzdá svojho nároku na úhradu liečebných nákladov, môže svoje rozhodnutie neskôr odvolať.
                           6.   Sumu uvedenú v odseku 4 môže každoročne upravovať Predsedníctvo do výšky ročnej miery zvýšenia priemernej sumy uhrádzanej na prijímateľa z Jednotného systému zdravotného poistenia inštitúcií Európskych spoločenstiev.
                           7.   Tento článok sa uplatňuje aj na bývalých poslancov poberajúcich dočasné príspevky uvedené v článku 45 v období od prvého dňa nasledujúceho po skončení ich mandátu až do dňa vzniku ich nároku na dočasné príspevky.
                           8.   Tento článok sa uplatňuje aj na bývalých poslancov poberajúcich starobný dôchodok uvedený v článku 49 v období od prvého dňa nasledujúceho po skončení ich mandátu až do dňa vzniku ich nároku na dôchodok, za predpokladu, že podmienky stanovené v článku 49 ods. 1 boli splnené pred skončením ich mandátu.“;

               2.

               v článku 10 sa vkladá tento odsek:
               „2a.   Za bežné cestovné výdavky sa pokladajú aj cestovné výdavky, ktoré vzniknú predsedom výborov alebo podvýborov pri ich účasti na zasadnutiach Rady.“;

               3.

               v článku 13 sa odseky 2 a 3 nahrádzajú takto:
               „2.   Odchylne od odseku 1 predložia poslanci v prípade cesty osobným vozidlom vyhlásenie, v ktorom sa uvádza evidenčné číslo vozidla použitého na cestu, a v prípade cesty vozidlom v členskom štáte, v ktorom boli zvolení, prejdenú vzdialenosť a východiskové a cieľové miesto, alebo, v prípade všetkých ostatných ciest osobným vozidlom, kilometre zaznamenané na tachometri vo východiskovom a v cieľovom mieste. V prípade cesty nad 800 km sa k tomuto vyhláseniu priložia doklady, ktoré umožnia stanoviť dátum cesty (napríklad účtenka za nákup pohonných látok z transakcie vo východiskovom mieste alebo počas cesty, účtenka za diaľničný poplatok, zmluva alebo faktúra za prenájom vozidla atď.).
               Doklady umožňujúce stanoviť dátum cesty sa musia predložiť vždy v prípade ciest medzi Bruselom a Štrasburgom.
               3.   Cena sezónnych lístkov alebo karty, ktoré menovaného jednotlivca oprávňujú na zľavnené cestovné, sa môže uhradiť formou zálohovej platby. Zálohová platba sa vyúčtuje na konci doby platnosti sezónneho lístka alebo karty.“;

               4.

               článok 14 sa mení a dopĺňa takto:

                           a)

                           písmená a) a b) sa nahrádzajú takto:

                                       „a)

                                       v prípadoch uvedených v článku 10 ods. 1 písm. b) pozvánka alebo program podujatia, na ktorom sa poslanec zúčastnil, alebo iné doklady preukazujúce, že cesta sa uskutočnila výlučne v rámci výkonu poslaneckého mandátu, alebo v prípade uvedenom v článku 22 ods. 2a vyhlásenie poslanca, že cesta sa uskutočnila v rámci výkonu jeho mandátu;

                                       b)

                                       v prípadoch uvedených v článku 10 ods. 1 písm. c) vyhlásenie poslanca, v ktorom sa uvádza účel cesty uskutočnenej v rámci výkonu jeho mandátu;“;

                           b)

                           dopĺňa sa toto písmeno:

                                       „d)

                                       v prípadoch uvedených v článku 10 ods. 2a pozvanie Rady.“;

               5.

               článok 15 sa nahrádza takto:
               „Článok 15
               Výška úhrady
               Cestovné náklady sa uhrádzajú na základe skutočných výdavkov do výšky:

                           a)

                           sadzby v biznis triede v prípade cesty lietadlom;

                           b)

                           sadzby v prvej triede v prípade cesty vlakom alebo loďou;

                           c)

                           0,49 EUR/km v prípade cesty osobným vozidlom, k čomu sa pripočítajú náklady na prepravu trajektom alebo iný podobný nevyhnutný spôsob prepravy.“;

               6.

               v článku 17 sa odseky 4 až 7 nahrádzajú takto:
               „4.   Keď poslanec nastupuje do funkcie alebo mení svoje miesto bydliska, poskytne sa mu informácia o letisku a stanici a najpriamejších, čiže najkratších trasách, ktoré sa použijú na účely uplatnenia týchto vykonávacích pravidiel.
               5.   Poslanec môže príslušnému oddeleniu kedykoľvek písomnou formou a s uvedením dôvodov navrhnúť inú trasu, ktorá je podstatne časovo úspornejšia alebo pohodlnejšia, pričom náklady sa nesmú zvýšiť o viac ako 20 %. Ak sa táto trasa schváli, nahradí najpriamejšiu trasu stanovenú podľa odseku 3.
               Ak sa táto trasa neschváli, alebo si trasa navrhovaná poslancom vyžaduje zvýšenie nákladov na cestu o viac než 20 %, vec sa predloží generálnemu tajomníkovi, ktorý sa môže pred prijatím rozhodnutia poradiť s kvestormi.
               6.   V prípade prerušenia cesty sa cestovné výdavky uhrádzajú z posledného východiskového miesta. Prerušenie cesty je akékoľvek prerušenie cesty poslanca na trase na niektoré pracovné miesto Parlamentu alebo oficiálne rokovacie miesto, alebo pri návrate z týchto miest, dlhšie ako jedna noc, s výnimkou sobôt a nedieľ a ostatných dní pracovného voľna a pokoja.
               7.   Ak východiskové alebo cieľové miesto nie je totožné s miestom bydliska poslanca alebo s hlavným mestom členského štátu, v ktorom bol poslanec zvolený, cestovné výdavky sa uhrádzajú do výšky nákladov, ktoré by poslancovi vznikli, ak by cestoval do tohto miesta svojho bydliska alebo z tohto miesta najpriamejšou, čiže najkratšou trasou.
               8.   V prípade cesty medzi dvomi pracovnými a/alebo rokovacími miestami sa odseky 3 a 7 uplatňujú analogicky.
               9.   Sadzby použité na účely týchto vykonávacích pravidiel sa aktualizujú raz za polroka v mesiacoch máj a november.“;

               7.

               článok 19 sa mení a dopĺňa takto:

                           a)

                           odsek 1 sa nahrádza takto:
                           „1.   Poslanci majú v prípade ciest v rámci Európskej únie nárok na vzdialenostný príspevok a na príspevok za dĺžku cesty, cieľom ktorých je pokryť všetky výdavky spojené s cestou. Tento nárok sa týka výlučne hlavnej cesty v zmysle článku 18 ods 1.“;

                           b)

                           odsek 2 sa vypúšťa;

                           c)

                           odseky 3 až 5 sa nahrádzajú takto:
                           „3.   V prípade ciest uvedených v článku 10 ods. 1 písm. b) a c) a v prípadoch uvedených v článku 18 ods. 4 nevzniká nárok na vzdialenostné príspevky ani na príspevky za dĺžku cesty. Prerušením cesty, tak ako je uvedené v článku 17 ods. 6, a ani žiadnym iným prerušením, nevzniká dodatočný nárok na vzdialenostný príspevok, ani na príspevok za dĺžku cesty.
                           4.   Výška vzdialenostného príspevku a príspevku za dĺžku cesty:

                                       a)

                                       sa v prípade cesty na pracovné miesta Parlamentu stanoví na začiatku mandátu poslanca na celú jeho dĺžku a prehodnotí sa len v prípade zmeny adresy, bez ohľadu na prípadné zmeny skutočne prejdenej trasy;

                                       b)

                                       sa v prípade cesty na ostatné rokovacie miesta v zmysle článku 10 ods. 1 písm. a) a článku 10 ods. 2 a 2a stanoví pre každú cestu individuálne.

                                 5.   Ak ďalšie výdavky poslanca súvisiace s cestou prekročia výšku vzdialenostného príspevku, poslanec môže na základe predloženia príslušných dokladov požiadať o úhradu rozdielu.“;

               8.

               v článku 20 sa odsek 2 nahrádza takto:
               „2.   Základom pre výpočet príspevku je najkratšia trasa jedným alebo druhým smerom medzi centrom mesta, v ktorom má poslanec bydlisko, a príjazdovou infraštruktúrou rokovacieho miesta.
               Ak nie je známy základ pre výpočet pre cestu vlakom, alebo sa ťažko určuje, použije sa základ pre výpočet pre cestu osobným vozidlom.“.

               9.

               v článku 21 ods. 1 sa písmeno d) nahrádza takto:

                           „d)

                           v prípade cesty s celkovou dĺžkou nad 6 hodín, ktorá si z náležite odôvodnených príčin vyžaduje nocľah: úhrada vo výške úplného príspevku stanoveného v článku 24 po predložení príslušných dokladov.“;

               10.

               článok 22 sa mení a dopĺňa takto:

                           a)

                           odsek 2 sa nahrádza takto:
                           „2.   V tejto súvislosti môžu poslanci taktiež požiadať o úhradu výdavkov na taxík, prenájom vozidla, hotel a iných s cestou súvisiacich výdavkov, ktoré vynaložili počas služobných činností, a to po predložení originálov príslušných účtov a faktúr. Tento nárok zahŕňa aj 1 deň pred začiatkom a 1 deň po skončení služobných činností.“;

                           b)

                           vkladajú sa tieto odseky:
                           „2a.   Ak poslanec cestuje na niektoré z pracovných miest Parlamentu počas týždňa, v ktorom sa nevykonáva žiadna oficiálna činnosť Európskeho parlamentu, úhrada výdavkov za doplnkové cesty sa obmedzuje len na cestovné náklady vrátane výdavkov na taxík medzi letiskom alebo stanicou a mestom a späť a na hotel.
                           2b.   Žiadosti o úhradu ciest podniknutých s cieľom zúčastniť sa niektorej činnosti na pozvanie poslanca alebo politickej skupiny Európskeho parlamentu musia byť doplnené aj o ďalšie dokumenty, ktoré preukazujú, že cesta sa uskutočnila výhradne v rámci vykonávania poslaneckého mandátu.
                           2c.   Poslanci môžu kombinovať bežné cestovanie s doplnkovým cestovaním.
                           prípade, že sa celá kombinovaná cesta uskutoční v rámci Európskej únie, výdavky na tú časť cesty, ktorá začne alebo skončí v jednom z pracovných miest Parlamentu alebo oficiálnych rokovacích miest, sa uhradia v súlade s článkom 10 ods. 1 písm. a).
                           V prípade, že sa časť kombinovanej cesty uskutoční mimo územia Európskej únie, vedľajšie výdavky vyplývajúce z toho, že poslanec necestoval najpriamejšou trasou, keďže podnikol doplnkovú cestu, sa uhradia z jeho príspevku na doplnkové cesty, ako je uvedené v odseku 1.“;

               11.

               v článku 23 sa súčasný odsek očísluje ako odsek 1 a dopĺňajú sa tieto odseky:
               „2.   Cestovné výdavky, ktoré vzniknú v rámci mestskej oblasti využívaním verejnej dopravy (vrátane taxíkov), sa uhrádzajú na základe bežných dokladov k príslušným použitým dopravným prostriedkom. Uhrádzaná suma sa vydelí sumou na kilometer, ktorá sa vypláca v prípade ciest vozidlom, a výsledok sa odpočíta od počtu kilometrov podľa odseku 1 písm. b).
               3.   Ak poslanec, ktorého miesto bydliska je podľa definície v článku 17 ods. 2 v inom členskom štáte než je štát, v ktorom bol zvolený, cestuje v rámci vykonávania svojho mandátu medzi týmto miestom bydliska a členským štátom, v ktorom bol zvolený, tieto cesty sa na účely odseku 1 písm. a) a b) považujú za cesty v rámci členského štátu, v ktorom bol zvolený.“;

               12.

               v článku 24 ods. 1 sa dopĺňa tento pododsek:
               „Počas týždňov vyhradených na vonkajšie parlamentné činnosti majú poslanci nárok na diéty na maximálne obdobie troch dní, s výnimkou situácie, keď sa diéty uhrádzajú podľa písmen a) a b) a s výnimkou osobitných okolností, o ktorých 19. októbra 2009 rozhodlo Predsedníctvo.“;

               13.

               článok 33 sa mení a dopĺňa takto:

                           a)

                           odsek 4 sa nahrádza takto:
                           „4.   Maximálna výška úhrady výdavkov na všetkých asistentov uvedených v článku 34 predstavuje mesačne 17 864 EUR. S účinnosťou od 1. mája 2010 táto suma predstavuje 19 364 EUR.“;

                           b)

                           dopĺňa sa tento odsek:
                           „6.   Nevyužitá časť mesačnej čiastky stanovenej v odseku 4, ktorá sa nahromadila na konci rozpočtového roka, sa prenesie do nasledujúceho rozpočtového roka až do výšky mesačnej čiastky uvedenej v uvedenom odseku.“;

               14.

               v článku 36 sa odsek 6 nahrádza takto:
               „6.   k to vyžadujú okolnosti, Parlament môže v súvislosti s pracovnou zmluvou a na žiadosť poslanca vyplatiť zálohy na platby uvedené v odsekoch 4 a 5.
               Zálohy sa môžu použiť aj na krytie nákladov vzniknutých miestnym asistentom pri krátkych cestách. V tomto prípade sa vyplácajú na základe paušálnej sumy vo výške najviac 100 EUR na asistenta mesačne. Ak vzniknuté náklady prevyšujú uvedený strop, osoba poverená výkonom platieb predloží každý štvrťrok doklady preukazujúce vzniknuté náklady. Vo výnimočných prípadoch môžu byť tieto doklady nahradené vyhlásením.
               Za vyrovnanie týchto záloh zodpovedá v plnej miere osoba poverená výkonom platieb a uskutoční sa v súlade s týmito vykonávacími pravidlami a s príslušnými vnútroštátnymi právnymi predpismi.“;

               15.

               článok 41 sa mení a dopĺňa takto:

                           a)

                           odseky 1 a 2 sa nahrádzajú takto:
                           „1.   Ak bola uzatvorená zmluva o poskytovaní služieb podľa článku 34 ods. 1 písm. b) alebo článku 34 ods. 5, poslanec alebo osoba poverená výkonom platieb v mene poslanca predloží pri predkladaní žiadosti o úhradu výdavkov príslušnému oddeleniu:

                                       a)

                                       kópiu zmluvy o poskytovaní služieb, ktorú uzatvoril poslanec so svojím poskytovateľom služieb a v ktorej je jasne stanovená povaha poskytovaných služieb;

                                       b)

                                       kópiu zmluvy, ktorú uzatvorili poslanec a osoba poverená výkonom platieb na základe jeho výberu.

                                 2.   Náklady na poskytované služby sa uhrádzajú po tom, čo poslanec predloží príslušnému oddeleniu faktúru alebo potvrdenie o vyplatení odmien s podrobným opisom služieb poskytnutých poskytovateľom služieb.
                           Poskytovateľ služieb vyhlási, že predložené faktúry alebo potvrdenia o vyplatení odmien zodpovedajú platným vnútroštátnym právnym predpisom, najmä v oblasti DPH, pokiaľ ide o pravidelné poskytovanie služieb. Ak sú služby oslobodené od DPH, poskytovateľ služieb uvedie právny základ tohto oslobodenia a potvrdí, že boli splnené všetky jeho povinnosti podľa vnútroštátnych právnych predpisov.
                           Maximálna výška úhrady poskytnutých služieb nesmie presiahnuť 25 % sumy stanovenej v článku 33 ods. 4. Táto suma sa môže použiť na kumulatívnom a ročnom základe.“;

                           b)

                           odseky 3 a 4 sa vypúšťajú;

               16.

               článok 42 sa nahrádza takto:
               „Článok 42
               Osobitné výdavky
               Ak miestny asistent s pracovnou zmluvou nie je prítomný počas viac ako troch mesiacov z dôvodu materskej dovolenky alebo vážnej choroby, časť výdavkov na jeho zastúpenie počínajúc tretím mesiacom jeho neprítomnosti, ktorú nepokrývajú dávky vyplácané zamestnancovi podľa príslušného vnútroštátneho systému sociálneho zabezpečenia, sa môže uhrádzať ako dodatok k sume uvedenej v článku 33 ods. 4. Žiadosť o úhradu týchto výdavkov predkladá osoba poverená výkonom platieb príslušnému oddeleniu a podpisuje ju poslanec.“;

               17.

               článok 44 sa mení a dopĺňa takto:

                           a)

                           názov sa nahrádza takto:
                           „Prístup k interným službám a poskytovanie zariadenia a technických prostriedkov“;

                           b)

                           odsek 1 sa nahrádza takto:
                           „1.   Predsedníctvo prijme predpisy týkajúce sa prístupu poslancov k interným službám Parlamentu a poskytovania zariadenia a technických prostriedkov poslancom, najmä pokiaľ ide o:

                                       —

                                       využívanie služobných vozidiel,

                                       —

                                       zariadenie kancelárií poslancov,

                                       —

                                       poskytovanie počítačového a telekomunikačného zariadenia,

                                       —

                                       poskytovanie kancelárskych potrieb,

                                       —

                                       používanie kancelárskych priestorov poslancami a politickými skupinami, ktoré sú im poskytované v informačných kanceláriách Parlamentu,

                                       —

                                       spracovanie osobných archívov poslancov, ktoré boli odovzdané formou darov alebo odkazov v závetoch inštitútu, združeniu alebo nadácii,

                                       —

                                       opatrenia umožňujúce poslancom, ktorým sa skončí funkčné obdobie v priebehu volebného obdobia, prepravu ich osobných vecí z ich kancelárií v Bruseli a Štrasburgu do ich krajiny pôvodu,

                                       —

                                       používanie služobných bicyklov,

                                       —

                                       jazykové kurzy a kurzy výpočtovej techniky pre poslancov,

                                       —

                                       využívanie služieb poskytovaných zdravotným strediskom.“;

               18.

               článok 78 sa mení a dopĺňa takto:

                           a)

                           odsek 1 sa vypúšťa;

                           b)

                           odsek 3 sa nahrádza takto:
                           „3.   dchylne od článku 43 písm. d) môžu zmluvy uzatvorené priamo alebo nepriamo s rodinnými príslušníkmi poslancov pred 1. júlom 2008 zostať naďalej v platnosti počas prechodného obdobia, ktoré zodpovedá volebnému obdobiu nasledujúcemu po dátume nadobudnutia účinnosti štatútu, a to pod podmienkou, že boli riadne zaplatené príslušné dane a splnené povinnosti v oblasti sociálneho zabezpečenia.
                           Poslanci sú povinní poskytnúť podrobné informácie o všetkých týchto priamo alebo nepriamo uzatvorených zmluvách vo svojom vyhlásení o finančných záujmoch.“.

         Článok 2
   1.   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.
   2.   Toto rozhodnutie sa uplatňuje od toho istého dňa, s výnimkou týchto ustanovení:

               a)

               článku 1 ods. 1 písm. a), ods. 13, ods. 15 písm. a) a ods. 18 písm. b), ktorý sa uplatňuje od 14. júla 2009;

               b)

               článku 1 ods. 4 písm. a) [v rozsahu, v ktorom sa vzťahuje na článok 14 písm. a) vykonávacích pravidiel], ods. 10 písm. a) a b) (v rozsahu, v ktorom sa vzťahuje na článok 22 ods. 2a a 2c vykonávacích pravidiel), ods. 11 (v rozsahu, v ktorom sa vzťahuje na článok 23 ods. 2 vykonávacích pravidiel), ods. 12, 14 a 16, ktorý sa uplatňuje od 1. januára 2010.

      (1)  Rozhodnutie Európskeho parlamentu 2005/684/ES, Euratom z 28. septembra 2005, ktorým sa prijíma štatút poslancov Európskeho parlamentu (Ú. v. EÚ L 262, 7.10.2005, s. 1).

      (2)  Rozhodnutie Predsedníctva Európskeho parlamentu z 19. mája a 9. júla 2008, ktorým sa uplatňujú vykonávacie pravidlá k štatútu poslancov Európskeho parlamentu (Ú. v. EÚ C 159, 13.7.2009, s. 1).

      (3)  Nariadenie Rady (EÚ, Euratom) č. 1926/2009 z 23. decembra 2009, ktorým sa s účinnosťou od 1. júla 2009 upravujú odmeny a dôchodky úradníkov a ostatných zamestnancov Európskej únie, ako aj opravné koeficienty, ktoré sa vzťahujú na tieto odmeny a koeficienty (Ú. v. EÚ L 348, 29.12.2009, s. 10).

      (4)  Spoločné predpisy o poistení pre prípad choroby úradníkov Európskych spoločenstiev, ktoré prijali všetky inštitúcie (spoločnú dohodu zapísal predseda Súdneho dvora Európskych spoločenstiev 24. novembra 2005), ktoré sú ustanovené v článku 72 nariadenia Rady (EHS, Euratom, ESUO) č. 259/68 z 29. februára 1968, ktorým sa ustanovuje služobný poriadok úradníkov Európskych spoločenstiev, ako aj Podmienky zamestnávania ostatných zamestnancov Európskych spoločenstiev a osobitné opatrenia, ktoré sa dočasne uplatňujú na úradníkov Komisie (Ú. v. ES L 56, 4.3.1968, s. 1).

      (5)  Rozhodnutie Komisie z 2. júla 2007, ktorým sa stanovujú všeobecné vykonávacie pravidlá úhrad liečebných nákladov.

      (6)  Ú. v. ES L 56, 4.3.1968, s. 1.“;


title: Rozhodnutie Politického a bezpečnostného výboru EUJUST LEX/1/2009 z  3. júla 2009 o vymenovaní vedúceho misie integrovanej misie Európskej únie pre oblasť právneho štátu v Iraku, EUJUST LEX

text:
               4.8.2009

               SK

               Úradný vestník Európskej únie

               L 202/82

      ROZHODNUTIE POLITICKÉHO A BEZPEČNOSTNÉHO VÝBORU EUJUST LEX/1/2009
   z 3. júla 2009
   o vymenovaní vedúceho misie integrovanej misie Európskej únie pre oblasť právneho štátu v Iraku, EUJUST LEX
   (2009/596/SZBP)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 25 tretí odsek,
   so zreteľom na jednotnú akciu Rady 2009/475/SZBP z 11. júna 2009 o integrovanej misii Európskej únie pre oblasť právneho štátu v Iraku, EUJUST LEX (1), a najmä na jej článok 9 ods. 2,
   keďže:

               (1)

               Dňa 11. júna 2009 Rada prijala jednotnú akciu 2009/475/SZBP o integrovanej misii Európskej únie pre oblasť právneho štátu v Iraku, EUJUST LEX. Účinnosť tejto jednotnej akcie sa končí 30. júna 2010.

               (2)

               Článkom 9 ods. 2 jednotnej akcie 2009/475/SZBP sa Politický a bezpečnostný výbor (PBV) poveruje prijímaním rozhodnutí v súvislosti s vymenovaním vedúceho misie.

               (3)

               Pán Stephen WHITE by mal byť vymenovaný za vedúceho misie EUJUST LEX do 31. decembra 2009,

         ROZHODOL TAKTO:
   Článok 1
   Pán Stephen WHITE sa týmto vymenúva za vedúceho misie integrovanej misie Európskej únie pre oblasť právneho štátu v Iraku, EUJUST LEX, s účinnosťou od 1. júla 2009.
   Článok 2
   Toto rozhodnutie nadobúda účinnosť dňom jeho prijatia.
   Uplatňuje sa do 31. decembra 2009.

      V Bruseli 3. júla 2009

            Za Politický a bezpečnostný výbor

            predseda

         O. SKOOG

      (1)  Ú. v. EÚ L 156, 19.6.2009, s. 57.


title: Rozhodnutie zástupcov vlád členských štátov z 5. apríla 1977 o dočasnom umiestnení Dvora audítorov

text:
Dôležité právne oznámenie

|

41977D0323

Úradný vestník L 104 , 28/04/1977 S. 0040 - 0040

		Rozhodnutie zástupcov vlád členských štátovz 5. apríla 1977o dočasnom umiestnení Dvora audítorov(77/323/EHS, Euratom, ESUO)ZÁSTUPCOVIA VLÁD ČLENSKÝCH ŠTÁTOV,so zreteľom na Zmluvu o založení spoločnej Rady a spoločnej Komisie Európskych spoločenstiev a najmä na jej článok 37,so zreteľom na rozhodnutie zástupcov vlád členských štátov z 8. apríla 1965 o dočasnom umiestnení určitých inštitúcií a oddelení spoločenstiev [1], najmä na jeho článok 10,so zreteľom na stanovisko Komisie,keďže bez toho, aby bolo dotknuté uplatňovanie článku 77 Zmluvy o založení Európskeho spoločenstva pre uhlie a oceľ, článku 216 Zmluvy o založení Európskeho spoločenstva a článku 189 Zmluvy o založení Európskeho spoločenstva pre atómovú energiu je nevyhnutné prijať dojednania na dočasné pracovisko Dvora audítorov, zriadeného zmluvou z 22. júla 1975, ktorou sa menia a dopĺňajú určité ustanovenia o financiách Zmlúv o založení Európskych spoločenstiev a Zmluvy o založení spoločnej Rady a spoločnej Komisie Európskych spoločenstiev,ROZHODLI:Článok 1Dvor audítorov sa umiestni v Luxemburgu, čo bude jeho dočasné pracovisko v zmysle rozhodnutia zástupcov vlád členských štátov z 8. apríla 1965 o dočasnom umiestnení určitých inštitúcií a oddelení spoločenstiev.Článok 2Toto rozhodnutie nadobúda účinnosť v ten istý deň ako zmluva z 22. júla 1975, ktorou sa menia a dopĺňajú určité ustanovenia o financiách Zmlúv o založení Európskych spoločenstiev a Zmluvy o založení spoločnej Rady a spoločnej Komisie Európskych spoločenstiev.V Luxemburgu 5. apríla 1977PredsedaD. Owen[1] Ú. v. ES L 152, 13.7.1967, s. 18.--------------------------------------------------


title: Rozhodnutie predsedníctva Európskeho parlamentu z  23. marca a  14. novembra 2011 , ktorým sa menia a dopĺňajú vykonávacie pravidlá k štatútu poslancov Európskeho parlamentu

text:
               16.11.2011

               SK

               Úradný vestník Európskej únie

               C 335/12

         ROZHODNUTIE PREDSEDNÍCTVA EURÓPSKEHO PARLAMENTU
   z 23. marca a 14. novembra 2011,
   ktorým sa menia a dopĺňajú vykonávacie pravidlá k štatútu poslancov Európskeho parlamentu
   2011/C 335/07
   PREDSEDNÍCTVO EURÓPSKEHO PARLAMENTU,
   so zreteľom na Zmluvu o fungovaní Európskej únie a najmä na jej článok 223 ods. 2,
   so zreteľom na štatút poslancov Európskeho parlamentu (1),
   so zreteľom na články 8 a 23 rokovacieho poriadku Európskeho parlamentu,
   keďže:

               (1)

               Ak poslanci cestujú taxíkmi v pracovnom mieste Parlamentu počas týždňov, v ktorých sa nevykonáva žiadna oficiálna činnosť Európskeho parlamentu, výdavky by sa mali uhrádzať rovnakým spôsobom ako výdavky na cestovanie taxíkmi počas riadnych pracovných týždňov.

               (2)

               Ak poslanci cestujú mimo územia Európskej únie na účely vykonávania oficiálnej činnosti, často si musia uhrádzať náklady na víza a s tým spojené výdavky sami. Keďže tieto náklady vznikajú počas pracovnej činnosti, bolo by vhodné, aby boli poslancom tieto výdavky uhradené za predpokladu, že k nim predložia potrebné dokumenty. Táto zmena pravidiel by sa mala začať uplatňovať od 1. januára 2012, aby sa zaručilo, že všetky cesty uskutočnené v jednom roku budú vybavené rovnakým spôsobom.

               (3)

               Za určitých okolností vzniknutých počas trasy služobnej cesty majú poslanci nárok na úhradu nákladov na repatriáciu. Keďže s repatriáciou môžu vniknúť súvisiace výdavky, bolo by vhodné ustanoviť aj náhradu týchto výdavkov. Na plnenie tejto povinnosti by mal Parlament uzatvoriť poistnú zmluvu. Poistná zmluva by mala nadobudnúť účinnosť dňom uplatňovania príslušného ustanovenia.

               (4)

               Ak v súlade so zavedenou praxou v dotknutom členskom štáte poslanci odsúhlasili dodatočné náhrady za prepustenie miestnych asistentov presahujúce zákonné minimum, môžu s cieľom uhradiť príslušné náklady vydať pokyny svojej osobe poverenej výkonom platieb, aby vyčlenila prostriedky z príspevku na asistentskú výpomoc a preniesla ich na nasledujúce rozpočtové roky, za predpokladu, že sa budú dodržiavať viaceré podmienky. Bolo by vhodné, aby sa príslušné ustanovenie tohto rozhodnutia uplatňovalo od 14. júla 2009,

         PRIJALO TOTO ROZHODNUTIE:
   Článok 1
   Vykonávacie opatrenia k štatútu poslancov Európskeho parlamentu (2) sa menia a dopĺňajú takto:

               1.

               V článku 22 sa odsek 2a nahrádza takto:
               „2a.   Ak poslanec cestuje na niektoré z pracovných miest Parlamentu počas týždňa, v ktorom sa nevykonáva žiadna oficiálna činnosť Európskeho parlamentu, úhrada výdavkov za doplnkové cesty sa obmedzuje len na cestovné náklady vrátane výdavkov na taxík v medziach ustanovených v pravidlách Predsedníctva o používaní služobných vozidiel poslancami Európskeho parlamentu a nákladov na hotel.“;

               2.

               Do článku 24 ods. 3 sa vkladá toto písmeno:

                           „ba)

                           po predložení potrebných dokumentov úhradu vízových a stým spojených nákladov“;

               3.

               Článok 29 sa mení a dopĺňa takto:

                           a)

                           názov sa nahrádza takto:
                           „Pomoc poslancom počas služobných ciest“;

                           b)

                           odsek 1 sa nahrádza takto:
                           „1.   Poslanec, ktorý počas služobnej cesty uvedenej v článku 10 ods. 1 písm. a) a 2a vážne ochorie, utrpí úraz, alebo ktorému nepredvídateľné udalosti znemožnia hladký priebeh cesty, má nárok na poskytnutie pomoci Parlamentom. Táto pomoc zahŕňa zabezpečenie repatriácie a prevzatie zodpovednosti za platbu všetkých súvisiacich výdavkov. Poslanec alebo v prípade potreby jeho zástupca môže požiadať o repatriáciu na jedno z pracovných miest Parlamentu alebo do miesta svojho bydliska.“;

                           c)

                           odsek 3 sa nahrádza takto:
                           „3.   Parlament plní svoje povinnosti pomoci prostredníctvom poistnej zmluvy. Nároky poslancov uvedené v odsekoch 1 a 2 sú vykonávané podľa podmienok stanovených v poistnej zmluve.“;

                           d)

                           dopĺňa sa tento odsek:
                           „4.   Poistná zmluva pokrýva okrem iného náklady spojené s poskytnutím tejto pomoci:

                                       —

                                       pomoc v prípade vážneho ochorenia, úrazu alebo úmrtia poslanca,

                                       —

                                       pomoc a zabezpečenie predčasného návratu v prípade prírodnej katastrofy, vážneho narušenia verejného poriadku, vážneho ochorenia, úrazu alebo úmrtia rodinného príslušníka poslanca,

                                       —

                                       logistická a administratívna pomoc v prípade straty alebo krádeže dokumentov,

                                       —

                                       pomoc v prípade trestného stíhania,

                                       —

                                       doplnkové životné a invalidné poistenie (neuhradený zostatok).“;

               4.

               V článku 40 sa dopĺňa tento odsek:
               „5.   S cieľom uhradiť náklady súvisiace s ukončením pracovnej zmluvy, ktoré nemôžu byť uhradené podľa prvého až štvrtého odseku, môžu poslanci vydať pokyny svojej osobe poverenej výkonom platieb, aby vyčlenila prostriedky zo sumy uvedenej v článku 33 ods. 4 a preniesla ich na nasledujúce rozpočtové roky, za predpokladu, že sú splnené tieto podmienky:

                           a)

                           poslanec v príslušnej písomnej dokumentácii potvrdí, že mimo Európskeho parlamentu a bez účasti Európskeho parlamentu existuje v odvetví, s ktorým súvisí pracovná zmluva, zavedená prax, podľa ktorej sa vyplácajú dodatočné náhrady za prepustenie presahujúce zákonné minimum;

                           b)

                           náhrady za prepustenie zodpovedajúce praxi uvedenej v písmene a) boli dohodnuté v pracovnej zmluve s miestnym asistentom. Dohodnuté sumy nesmú v žiadnom prípade presiahnuť mesačnú mzdu za každý odpracovaný rok;

                           c)

                           vyčlenené prostriedky sú deklarované na zamestnanca počas ročného vyrovnania uvedeného v článku 39. Osoba poverená výkonom platieb otvorí samostatný bankový účet pre tieto prostriedky a každý rok predloží bankový výpis na vyrovnanie. V každom rozpočtovom roku môže osoba poverená výkonom platieb vyčleniť sumy zodpovedajúce odpracovaným obdobiam, so začiatkom prebiehajúceho volebného obdobia do konca príslušného rozpočtového roka, alebo, ak platnosť zmluvy v danom roku končí, do konca platnosti zmluvy. Úroky za vyčlenené sumy sa deklarujú v čase ročného vyrovnania. Všetky prebytky alebo nevyužité sumy sa vracajú parlamentu každoročne a na konci príslušnej pracovnej zmluvy.“.

         Článok 2
   1.   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.
   2.   Toto rozhodnutie sa uplatňuje od toho istého dňa s výnimkou týchto ustanovení:

               a)

               článok 1 odsek 2, ktorý sa uplatňuje od 1. januára 2012;

               b)

               článok 1 odsek 4, ktorý sa uplatňuje od 14. júla 2009.

      (1)  Rozhodnutie Európskeho parlamentu 2005/684/ES, Euratom z 28. septembra 2005, ktorým sa prijíma štatút poslancov Európskeho parlamentu (Ú. v. EÚ L 262, 7.10.2005, s. 1).

      (2)  Rozhodnutie Predsedníctva Európskeho parlamentu z 19. mája a 9. júla 2008, ktorým sa uplatňujú vykonávacie pravidlá k štatútu poslancov Európskeho parlamentu (Ú. v. EÚ C 159, 13.7.2009, s. 1).


title: Rozhodnutie Rady 2012/326/SZBP z  25. júna 2012 , ktorým sa predlžuje mandát osobitného zástupcu Európskej únie pre Zakaukazsko a pre krízu v Gruzínsku

text:
               26.6.2012

               SK

               Úradný vestník Európskej únie

               L 165/53

         ROZHODNUTIE RADY 2012/326/SZBP
   z 25. júna 2012,
   ktorým sa predlžuje mandát osobitného zástupcu Európskej únie pre Zakaukazsko a pre krízu v Gruzínsku
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28, článok 31 ods. 2 a článok 33,
   so zreteľom na návrh vysokej predstaviteľky Únie pre zahraničné veci a bezpečnostnú politiku,
   keďže:

               (1)

               Rada 25. augusta 2011 prijala rozhodnutie 2011/518/SZBP (1) z 25. augusta 2011, ktorým pána Philippa LEFORTA vymenovala za osobitného zástupcu Európskej únie (OZEÚ) pre Zakaukazsko a pre krízu v Gruzínsku. Mandát pána Philippa LEFORTA skončí 30. júna 2012.

               (2)

               Mandát OZEÚ by sa mal predĺžiť o ďalšie obdobie v trvaní 12 mesiacov.

               (3)

               OZEÚ bude svoj mandát vykonávať v situácii, ktorá sa môže zhoršiť a mohla by poškodiť dosahovanie cieľov vonkajšej činnosti Únie uvedené v článku 21 zmluvy,

         PRIJALA TOTO ROZHODNUTIE:
   Článok 1
   Osobitný zástupca Európskej únie
   Mandát pána Philippa LEFORTA ako OZEÚ pre Zakaukazsko a pre krízu v Gruzínsku sa týmto predlžuje do 30. júna 2013. Mandát OZEÚ sa môže ukončiť skôr, ak o tom rozhodne Rada na návrh vysokej predstaviteľky Únie pre zahraničné veci a bezpečnostnú politiku (VP).
   Článok 2
   Ciele politiky
   Mandát OZEÚ je založený na cieľoch politiky Únie týkajúcej sa Zakaukazska vrátane cieľov, ktoré sa stanovili v záveroch z mimoriadneho zasadnutia Európskej rady, ktoré sa uskutočnilo 1. septembra 2008 v Bruseli, a v záveroch Rady z 15. septembra 2008 a 27. februára 2012. Tieto ciele zahŕňajú:

               a)

               v súlade s existujúcimi mechanizmami vrátane Organizácie pre bezpečnosť a spoluprácu v Európe (OBSE) a jej minskej skupiny predchádzať konfliktom v regióne, prispievať k mierovému urovnaniu konfliktov v regióne vrátane krízy v Gruzínsku a konfliktu v Náhornom Karabachu (podporou návratu utečencov a vnútorne vysídlených osôb a inými vhodnými spôsobmi) a podporovať vykonávanie takého riešenia, ktoré je v súlade so zásadami medzinárodného práva;

               b)

               udržiavať konštruktívne vzťahy s hlavnými zainteresovanými stranami v súvislosti so záležitosťami regiónu;

               c)

               nabádať na ďalšiu spoluprácu medzi Arménskom, Azerbajdžanom a Gruzínskom a prípadne ich susednými krajinami a podporovať ju;

               d)

               zlepšovať účinnosť a viditeľnosť Únie v regióne.

         Článok 3
   Mandát
   Na dosiahnutie uvedených cieľov politiky sa OZEÚ udeľuje mandát:

               a)

               nadväzovať vzťahy s vládami, parlamentmi a inými kľúčovými politickými aktérmi, súdnictvom a občianskou spoločnosťou v regióne;

               b)

               nabádať krajiny regiónu na spoluprácu v regionálnych záležitostiach spoločného záujmu, ako sú napr. spoločné hrozby pre bezpečnosť, boj proti terorizmu, nedovolené obchodovanie a organizovaná trestná činnosť;

               c)

               prispievať k mierovému urovnaniu konfliktov v súlade so zásadami medzinárodného práva a uľahčovať vykonávanie takého urovnania v úzkej spolupráci s Organizáciou Spojených národov, OBSE a jej minskou skupinou;

               d)

               pokiaľ ide o krízu v Gruzínsku:

                           i)

                           pomáhať pri príprave medzinárodných rozhovorov uskutočňovaných podľa bodu 6 plánu na urovnanie konfliktu z 12. augusta 2008 („medzinárodné rokovania v Ženeve“) a jeho vykonávacích opatrení z 8. septembra 2008 vrátane dojednaní o bezpečnosti a stabilite v regióne; riešiť otázku utečencov a vnútorne vysídlených osôb na základe medzinárodne uznávaných zásad a všetky ostatné otázky po vzájomnej dohode zúčastnených strán;

                           ii)

                           pomáhať pri vymedzení pozície Únie a na úrovni OZEÚ ju zastupovať na rokovaniach uvedených v bode i) a

                           iii)

                           uľahčovať vykonávanie plánu na urovnanie konfliktu z 12. augusta 2008, ako aj jeho vykonávacích opatrení z 8. septembra 2008;

               e)

               uľahčovať vypracovanie a vykonávanie opatrení na budovanie dôvery;

               f)

               podľa potreby pomáhať pri príprave príspevku Únie k realizácii možného urovnania konfliktu;

               g)

               zintenzívňovať dialóg Únie s hlavnými dotknutými zainteresovanými stranami o otázkach regiónu;

               h)

               pomáhať Únii pri ďalšom rozvíjaní komplexnej politiky voči Zakaukazsku;

               i)

               v rámci činností stanovených v tomto článku prispievať k vykonávaniu politiky Únie v oblasti ľudských práv a usmernení EÚ pre oblasť ľudských práv, najmä pokiaľ ide o deti a ženy v oblastiach zasiahnutých konfliktom, a to najmä sledovaním a riešením vývoja v tejto súvislosti.

         Článok 4
   Vykonávanie mandátu
   1.   OZEÚ je zodpovedný za vykonávanie mandátu pod vedením VP.
   2.   Politický a bezpečnostný výbor (PBV) je s OZEÚ v úzkom spojení a je jeho hlavným styčným bodom s Radou. PBV činnosť OZEÚ v rámci jeho mandátu strategicky a politicky usmerňuje bez toho, aby boli dotknuté právomoci VP.
   3.   OZEÚ úzko spolupracuje s Európskou službou pre vonkajšiu činnosť (ESVČ) a jej príslušnými útvarmi.
   Článok 5
   Financovanie
   1.   Referenčná suma určená na úhradu výdavkov spojených s mandátom OZEÚ v období od 1. júla 2012 do 30. júna 2013 je 2 000 000 EUR.
   2.   Výdavky financované zo sumy uvedenej v odseku 1 sú oprávnené od 1. júla 2012. Hospodári sa s nimi v súlade s postupmi a pravidlami, ktoré sa vzťahujú na všeobecný rozpočet Únie.
   3.   Hospodárenie s výdavkami je predmetom zmluvy medzi OZEÚ a Komisiou. OZEÚ zodpovedá Komisii za všetky výdavky.
   Článok 6
   Vytvorenie a zloženie tímu
   1.   OZEÚ v rámci mandátu OZEÚ a zodpovedajúcich dostupných finančných prostriedkov zodpovedá za vytvorenie tímu. Tím zahŕňa odborníkov na osobitné politické otázky vyplývajúce z mandátu. OZEÚ bezodkladne informuje Radu a Komisiu o zložení tímu.
   2.   Členské štáty, inštitúcie Únie a ESVČ môžu navrhnúť vyslanie personálu pre OZEÚ. Plat členov vyslaného personálu hradí príslušný členský štát, príslušná inštitúcia Únie alebo ESVČ. K OZEÚ sa tiež môžu prideliť experti, ktorých do inštitúcií Únie alebo do ESVČ vyslali členské štáty. Členovia medzinárodného zmluvného personálu musia byť štátnymi príslušníkmi niektorého členského štátu.
   3.   Všetci členovia vyslaného personálu naďalej administratívne podliehajú vysielajúcemu členskému štátu, vysielajúcej inštitúcii Únie alebo ESVČ a vykonávajú svoje povinnosti a konajú v záujme mandátu OZEÚ.
   Článok 7
   Výsady a imunity OZEÚ a jeho personálu
   Výsady, imunity a ďalšie záruky, ktoré sú potrebné na vykonávanie a plynulý priebeh misie OZEÚ a členov personálu OZEÚ, sa podľa potreby dohodnú s hostiteľskou stranou alebo hostiteľskými stranami. Členské štáty a Komisia poskytnú na tento účel všetku potrebnú pomoc.
   Článok 8
   Bezpečnosť utajovaných skutočností EÚ
   OZEÚ a členovia tímu OZEÚ dodržiavajú bezpečnostné zásady a minimálne normy stanovené v rozhodnutí Rady 2011/292/EÚ z 31. marca 2011 o bezpečnostných predpisoch na ochranu utajovaných skutočností EÚ (2).
   Článok 9
   Prístup k informáciám a logistická podpora
   1.   Členské štáty, Komisia a Generálny sekretariát Rady zabezpečujú, aby OZEÚ mal prístup ku všetkým relevantným informáciám.
   2.   Delegácie Únie v regióne a/alebo členské štáty podľa potreby poskytujú logistickú podporu v regióne.
   Článok 10
   Bezpečnosť
   V súlade s politikou Únie týkajúcou sa bezpečnosti personálu nasadzovaného mimo Únie v operáciách podľa hlavy V zmluvy prijíma OZEÚ v súlade s mandátom OZEÚ a v závislosti od bezpečnostnej situácie na území, za ktoré zodpovedá, všetky reálne uskutočniteľné opatrenia na zaistenie bezpečnosti všetkých členov personálu, ktorí sú pod priamym vedením OZEÚ, predovšetkým tak, že:

               a)

               vypracuje bezpečnostný plán konkrétnej misie založený na usmerneniach ESVČ, v ktorom sa stanovujú fyzické, organizačné a procedurálne bezpečnostné opatrenia pre konkrétnu misiu, upravuje riadenie bezpečného presunu personálu do oblasti misie a v rámci nej, ako aj riadenie bezpečnostných incidentov a ktorého súčasťou je pohotovostný plán a evakuačný plán misie;

               b)

               zabezpečuje, aby všetci členovia personálu nasadzovaní mimo Únie boli poistení pre prípad zvýšeného rizika, ako si to vyžaduje situácia v oblasti misie;

               c)

               zabezpečuje, aby sa všetci členovia tímu OZEÚ, ktorí sa majú nasadiť mimo Únie, vrátane miestneho zmluvného personálu zúčastnili pred presunom do oblasti misie alebo bezprostredne po ňom na primeranom bezpečnostnom výcviku podľa stupňa rizikovosti, ktorý oblasti misie pridelila ESVČ;

               d)

               zabezpečuje vykonávanie všetkých dohodnutých odporúčaní vypracovaných na základe pravidelného posúdenia bezpečnosti a predkladá Rade, VP a Komisii písomné správy o ich vykonávaní, ako aj o iných bezpečnostných otázkach v rámci správy o pokroku a vykonávaní mandátu.

         Článok 11
   Podávanie správ
   OZEÚ pravidelne podáva PBV a VP ústne a písomné správy. OZEÚ v prípade potreby podáva správy aj pracovným skupinám Rady. Pravidelné písomné správy sa rozosielajú prostredníctvom siete COREU. OZEÚ môže na odporúčanie PBV alebo VP podávať správy Rade pre zahraničné veci.
   Článok 12
   Koordinácia
   1.   OZEÚ prispieva k jednotnosti, súdržnosti a účinnosti činnosti Únie a pomáha zabezpečovať, aby všetky nástroje Únie a činnosti členských štátov pôsobili súdržne v záujme dosiahnutia cieľov politiky Únie. Činnosť OZEÚ sa koordinuje s činnosťou Komisie. OZEÚ pravidelne poskytuje informácie misiám členských štátov a delegáciám Únie.
   2.   V teréne sa udržiavajú úzke vzťahy s vedúcimi delegácií Únie a vedúcimi misií členských štátov, ktorí vyvíjajú všetko úsilie na pomoc OZEÚ pri vykonávaní jeho mandátu. OZEÚ poskytuje veliteľovi pozorovateľskej misie Európskej únie v Gruzínsku (EUMM Gruzínsko) v úzkej koordinácii s vedúcim delegácie Únie v Gruzínsku usmernenia týkajúce sa miestnej politickej situácie. OZEÚ a veliteľ civilných operácií pre EUMM Gruzínsko sa podľa potreby vzájomne radia. OZEÚ je tiež v spojení s inými medzinárodnými a regionálnymi aktérmi pôsobiacimi v teréne.
   Článok 13
   Preskúmanie
   Vykonávanie tohto rozhodnutia a jeho súlad s inými iniciatívami Únie v regióne sa pravidelne skúma. OZEÚ predloží Rade, VP a Komisii správu o pokroku do konca decembra 2012 a na konci mandátu OZEÚ súhrnnú správu o vykonávaní mandátu.
   Článok 14
   Nadobudnutie účinnosti
   Toto rozhodnutie nadobúda účinnosť dňom jeho prijatia.

      V Luxemburgu 25. júna 2012

            Za Radu

            predsedníčka

         C. ASHTON

      (1)  Ú. v. EÚ L 221, 27.8.2011, s. 5.

      (2)  Ú. v. EÚ L 141, 27.5.2011, s. 17.


title: 2014/298/EÚ: Rozhodnutie Komisie z  22. mája 2014 o potvrdení uplatňovania príslušných dohôd o readmisii medzi EÚ a Osobitnou administratívnou oblasťou Čínskej ľudovej republiky Macao, Albánskou republikou, Srílanskou demokratickou socialistickou republikou, Ruskou federáciou, Čiernohorskou republikou, Srbskou republikou, Bosnou a Hercegovinou, bývalou Juhoslovanskou republikou Macedónsko, Moldavskou republikou, Pakistanskou islamskou republikou a Gruzínskom na Írsko

text:
               23.5.2014

               SK

               Úradný vestník Európskej únie

               L 155/22

         ROZHODNUTIE KOMISIE
   z 22. mája 2014
   o potvrdení uplatňovania príslušných dohôd o readmisii medzi EÚ a Osobitnou administratívnou oblasťou Čínskej ľudovej republiky Macao, Albánskou republikou, Srílanskou demokratickou socialistickou republikou, Ruskou federáciou, Čiernohorskou republikou, Srbskou republikou, Bosnou a Hercegovinou, bývalou Juhoslovanskou republikou Macedónsko, Moldavskou republikou, Pakistanskou islamskou republikou a Gruzínskom na Írsko

      (2014/298/EÚ)

   EURÓPSKA KOMISIA,
   so zreteľom na Zmluvu o fungovaní Európskej únie, a najmä na jej článok 331 ods. 1,
   keďže:

               (1)

               Únia uzavrela dohody o readmisii s Osobitnou administratívnou oblasťou Čínskej ľudovej republiky Macao rozhodnutím Rady 2004/424/ES (1), s Albánskou republikou rozhodnutím Rady 2005/809/ES (2), so Srílanskou demokratickou socialistickou republikou rozhodnutím Rady 2005/372/ES (3), s Ruskou federáciou rozhodnutím Rady 2007/341/ES (4), s Čiernohorskou republikou rozhodnutím Rady 2007/818/ES (5), so Srbskou republikou rozhodnutím Rady 2007/819/ES (6), s Bosnou a Hercegovinou rozhodnutím Rady 2007/820/ES (7), s bývalou Juhoslovanskou republikou Macedónsko rozhodnutím Rady 2007/817/ES (8), s Moldavskou republikou rozhodnutím Rady 2007/826/ES (9), s Pakistanskou islamskou republikou rozhodnutím Rady 2010/649/EÚ (10) a s Gruzínskom rozhodnutím Rady 2011/118/EÚ (11).

               (2)

               V súlade s článkami 1 a 2 Protokolu o postavení Spojeného kráľovstva a Írska s ohľadom na priestor slobody, bezpečnosti a spravodlivosti, ktorý je pripojený k Zmluve o Európskej únii a k Zmluve o fungovaní Európskej únie, sa Írsko nezúčastnilo na prijatí tejto smernice, nebolo ňou viazané ani nepodliehalo jej uplatňovaniu.

               (3)

               V súlade s článkom 4 uvedeného protokolu Írsko oznámilo Komisii listom z 11. decembra 2013 svoje želanie akceptovať tieto dohody a byť nimi viazané.

               (4)

               Komisia by mala písomne oznámiť príslušným tretím krajinám, že Írsko sa rozhodlo byť viazané príslušnými dohodami,

         PRIJALA TOTO ROZHODNUTIE:
   Článok 1
   V súlade s týmto rozhodnutím sa na Írsko uplatňujú tieto dohody o readmisii, ktoré uzavrela Únia:

               a)

               dohoda s Osobitnou administratívnou oblasťou Čínskej ľudovej republiky Macao uzatvorená rozhodnutím 2004/424/ES;

               b)

               dohoda s Albánskou republikou uzatvorená rozhodnutím 2005/809/ES;

               c)

               dohoda so Srílanskou demokratickou socialistickou republikou uzatvorená rozhodnutím 2005/372/ES;

               d)

               dohoda s Ruskou federáciou uzatvorená rozhodnutím 2007/341/ES;

               e)

               dohoda s Čiernohorskou republikou uzatvorená rozhodnutím 2007/818/ES;

               f)

               dohoda so Srbskou republikou uzatvorená rozhodnutím 2007/819/ES;

               g)

               dohoda s Bosnou a Hercegovinou uzatvorená rozhodnutím 2007/820/ES;

               h)

               dohoda s bývalou Juhoslovanskou republikou Macedónsko uzatvorená rozhodnutím 2007/817/ES;

               i)

               dohoda s Moldavskou republikou uzatvorená rozhodnutím 2007/826/ES;

               j)

               dohoda s Pakistanskou islamskou republikou uzatvorená rozhodnutím 2010/649/EÚ;

               k)

               dohoda s Gruzínskom uzatvorená rozhodnutím 2011/118/EÚ.

         Článok 2
   Komisia oznámi tretím krajinám, ktoré sú stranami dohôd uvedených v článku 1, že príslušná dohoda uzatvorená s touto treťou krajinou sa uplatňuje na Írsko.
   Každá príslušná dohoda sa uplatňuje na Írsko od prvého dňa druhého mesiaca po doručení oznámenia tejto tretej krajine.
   Článok 3
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 22. mája 2014

            Za Komisiu

            predseda

         José Manuel BARROSO

      (1)  Rozhodnutie Rady 2004/424/ES z 21. apríla 2004, ktoré sa týka uzavretia Dohody medzi Európskym spoločenstvom a Osobitnou administratívnou oblasťou Čínskej ľudovej republiky Macao o opätovnom prijatí osôb s pobytom bez povolenia (Ú. v. EÚ L 143, 30.4.2004, s. 97).

      (2)  Rozhodnutie Rady 2005/809/ES zo 7. novembra 2005 o uzavretí Dohody medzi Európskym spoločenstvom a Albánskou republikou o readmisii osôb s neoprávneným pobytom (Ú. v. EÚ L 304, 23.11.2005, s. 14).

      (3)  Rozhodnutie Rady 2005/372/ES z 3. marca 2005 o uzavretí Dohody medzi Európskym spoločenstvom a Srílanskou demokratickou socialistickou republikou o readmisii osôb s neoprávneným pobytom (Ú. v. EÚ L 124, 17.5.2005, s. 41).

      (4)  Rozhodnutie Rady 2007/341/ES z 19. apríla 2007 o uzatvorení Dohody medzi Európskym spoločenstvom a Ruskou federáciou o readmisii (Ú. v. EÚ L 129, 17.5.2007, s. 38).

      (5)  Rozhodnutie Rady 2007/818/ES z 8. novembra 2007 o uzavretí Dohody medzi Európskym spoločenstvom a Čiernohorskou republikou o readmisii osôb bez povolenia na pobyt (Ú. v. EÚ L 334, 19.12.2007, s. 25).

      (6)  Rozhodnutie Rady 2007/819/ES z 8. novembra 2007 o uzavretí Dohody medzi Európskym spoločenstvom a Srbskou republikou o readmisii osôb bez povolenia na pobyt (Ú. v. EÚ L 334, 19.12.2007, s. 45).

      (7)  Rozhodnutie Rady 2007/820/ES z 8. novembra 2007 o uzavretí Dohody medzi Európskym spoločenstvom a Bosnou a Hercegovinou o readmisii osôb bez povolenia na pobyt (Ú. v. EÚ L 334, 19.12.2007, s. 65).

      (8)  Rozhodnutie Rady 2007/817/ES z 8. novembra 2007 o uzavretí Dohody medzi Európskym spoločenstvom a bývalou Juhoslovanskou republikou Macedónsko o readmisii osôb bez povolenia na pobyt (Ú. v. EÚ L 334, 19.12.2007, s. 1).

      (9)  Rozhodnutie Rady 2007/826/ES z 22. novembra 2007 o uzavretí Dohody medzi Európskym spoločenstvom a Moldavskou republikou o readmisii osôb bez povolenia na pobyt (Ú. v. EÚ L 334, 19.12.2007, s. 148).

      (10)  Rozhodnutie Rady 2010/649/EÚ zo 7. októbra 2010 o uzatvorení Dohody medzi Európskym spoločenstvom a Pakistanskou islamskou republikou o readmisii osôb bez povolenia na pobyt (Ú. v. EÚ L 287, 4.11.2010, s. 50).

      (11)  Rozhodnutie Rady 2011/118/EÚ z 18. januára 2011 o uzavretí Dohody medzi Európskou úniou a Gruzínskom o readmisii osôb s neoprávneným pobytom (Ú. v. EÚ L 52, 25.2.2011, s. 45).


title: Rozhodnutie Rady (EÚ) 2016/1860 zo 17. októbra 2016, ktorým sa vymenúvajú dvaja členovia a jeden náhradník Výboru regiónov navrhnutí Talianskou republikou

text:
               20.10.2016

               SK

               Úradný vestník Európskej únie

               L 284/31

         ROZHODNUTIE RADY (EÚ) 2016/1860
   zo 17. októbra 2016,
   ktorým sa vymenúvajú dvaja členovia a jeden náhradník Výboru regiónov navrhnutí Talianskou republikou
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh talianskej vlády,
   keďže:

               (1)

               Rada prijala 26. januára 2015 rozhodnutie (EÚ) 2015/116 (1), 5. februára 2015 rozhodnutie (EÚ) 2015/190 (2) a 23. júna 2015 rozhodnutie (EÚ) 2015/994 (3), ktorými sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020. Rozhodnutím Rady (EÚ) 2015/2361 (4)16. decembra 2015 nahradil pán Antonio DECARO pána Ignazia MARINA ako člen a pán Andrea BALLARÈ nahradil pána Antonia DECARA ako náhradník. Rozhodnutím Rady (EÚ) 2016/643 (5) bol 21. apríla 2016 pán Mauro D'ATTIS opätovne vymenovaný do Výboru regiónov s cieľom zohľadniť jeho nový mandát. Rozhodnutím Rady (EÚ) 2016/1670 (6) bol 12. septembra 2016 pán Andrea BALLARÈ opätovne vymenovaný do Výboru regiónov s cieľom zohľadniť jeho nový mandát.

               (2)

               V dôsledku skončenia funkčných období pána Maura D'ATTISA a pána Antonia DECARA sa uvoľnili dve miesta členov Výboru regiónov.

               (3)

               V dôsledku vymenovania pána Andreu BALLARÈHO za člena Výboru regiónov sa uvoľnilo jedno miesto náhradníka Výboru regiónov,

         PRIJALA TOTO ROZHODNUTIE:
   Článok 1
   Na zvyšný čas súčasného funkčného obdobia, ktoré trvá do 25. januára 2020, sa do Výboru regiónov vymenúvajú:

               a)

               za členov:

                           —

                           pán Mauro D'ATTIS, Consigliere del Comune di Brindisi (BR) (zmena mandátu),

                           —

                           pán Andrea BALLARÈ, Consigliere del Comune di Novara (NO)

                     a

               b)

               za náhradníka:

                           —

                           pán Antonio DECARO, Sindaco del Comune di Bari (BA).

         Článok 2
   Toto rozhodnutie nadobúda účinnosť dňom jeho prijatia.

      V Luxemburgu 17. októbra 2016

            Za Radu

            predseda

         L. SÓLYMOS

      (1)  Rozhodnutie Rady (EÚ) 2015/116 z 26. januára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 20, 27.1.2015, s. 42).

      (2)  Rozhodnutie Rady (EÚ) 2015/190 z 5. februára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 31, 7.2.2015, s. 25).

      (3)  Rozhodnutie Rady (EÚ) 2015/994 z 23. júna 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 159, 25.6.2015, s. 70).

      (4)  Rozhodnutie Rady (EÚ) 2015/2361 zo 16. decembra 2015, ktorým sa vymenúvajú taliansky člen a taliansky náhradník Výboru regiónov (Ú. v. EÚ L 331, 17.12.2015, s. 29).

      (5)  Rozhodnutie Rady (EÚ) 2016/643 z 21. apríla 2016, ktorým sa vymenúva člen Výboru regiónov navrhnutý Talianskou republikou (Ú. v. EÚ L 108, 23.4.2016, s. 35).

      (6)  Rozhodnutie Rady (EÚ) 2016/1670 z 12. septembra 2016, ktorým sa vymenúva jeden člen a dvaja náhradníci Výboru regiónov navrhnutí Talianskou republikou (Ú. v. EÚ L 249, 16.9.2016, s. 37).


title: 2012/435/EÚ: Rozhodnutie Rady z  24. júla 2012 o uzavretí Dohody vo forme výmeny listov medzi Európskou úniou a Ruskou federáciou o zavedení alebo zvýšení vývozného cla na suroviny

text:
               27.7.2012

               SK

               Úradný vestník Európskej únie

               L 200/2

         ROZHODNUTIE RADY
   z 24. júla 2012
   o uzavretí Dohody vo forme výmeny listov medzi Európskou úniou a Ruskou federáciou o zavedení alebo zvýšení vývozného cla na suroviny
   (2012/435/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s článkom 218 ods. 6 písm. a),
   so zreteľom na návrh Európskej komisie,
   so zreteľom na návrh Európskeho parlamentu,
   keďže:

               (1)

               V súlade s rozhodnutím Rady 2012/108/EÚ (1) bola 16. decembra 2011 podpísaná Dohoda o zavedení alebo zvýšení vývozného cla na suroviny (ďalej len „dohoda“) vo forme výmeny listov medzi Európskou úniou a Ruskou federáciou s výhradou jej uzavretia.

               (2)

               Dohoda by sa mala schváliť,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje dohoda vo forme výmeny listov medzi Európskou úniou a Ruskou federáciou o zavedení alebo zvýšení vývozného cla na suroviny (2).
   Článok 2
   Predseda Rady určí osobu (-y) splnomocnenú (-é) vydať v mene Únie oznámenie stanovené v dohode s cieľom vyjadriť súhlas Únie s tým, že je viazaná dohodou (3).
   Článok 3
   Toto rozhodnutie nadobúda účinnosť dňom jeho prijatia.

      V Bruseli 24. júla 2012

            Za Radu

            predseda

         A. D. MAVROYIANNIS

      (1)  Ú. v. EÚ L 57 29.2.2012, s. 52.

      (2)  Dohoda bola uverejnená v Ú. v. EÚ L 57, 29.2.2012, s. 53, spolu s rozhodnutím o podpise.

      (3)  Dátum nadobudnutia platnosti dohody uverejní Generálny sekretariát Rady v Úradnom vestníku Európskej únie.


title: 2006/881/SZBP Rozhodnutie zástupcov vlád členských štátov, ktorí sa zišli na zasadnutí Rady, z  30. novembra 2006 , ktorým sa upravuje rozhodnutie 96/409/SZBP o zavedení cestovného preukazu s cieľom zohľadniť pristúpenie Bulharska a Rumunska k Európskej únii

text:
               20.12.2006

               SK

               Úradný vestník Európskej únie

               L 363/422

         ROZHODNUTIE ZÁSTUPCOV VLÁD ČLENSKÝCH ŠTÁTOV, KTORÍ SA ZIŠLI NA ZASADNUTÍ RADY,
   z 30. novembra 2006,
   ktorým sa upravuje rozhodnutie 96/409/SZBP o zavedení cestovného preukazu s cieľom zohľadniť pristúpenie Bulharska a Rumunska k Európskej únii
   (2006/881/SZBP)
   ZÁSTUPCOVIA VLÁD ČLENSKÝCH ŠTÁTOV EURÓPSKEJ ÚNIE, KTORÍ SA ZIŠLI NA ZASADNUTÍ RADY,
   KEĎŽE:
   Je nevyhnutné určité úpravy rozhodnutia 96/409/SZBP (1) s cieľom zohľadniť pristúpenie Bulharska a Rumunska k Európskej únii,
   ROZHODLI TAKTO:
   Článok 1
   Rozhodnutie 96/409/SZBP sa mení a dopĺňa takto:

               a)

               v prílohe I sa za „PRÍLOHA I“ dopĺňa:
               „— ПРИЛОЖЕНИЕ 1 — ANEXA I“;

               b)

               v prílohe I sa za „EURÓPSKA ÚNIA“ dopĺňa:
               „ЕВРОПЕЙСКИ СЪЮЗ, UNIUNEA EUROPEANĂ“;

               c)

               v prílohe I sa za „CESTOVNÝ PREUKAZ“ dopĺňa:
               „ВРЕМЕНЕН ПАСПОРТ ЗА ЗАВРЪЩАНЕ В РЕПУБЛИКА БЪЛГАРИЯ, DOCUMENT DE CĂLĂTORIE PROVIZORIU“;

               d)

               v prílohe I sa za „ÚDAJE“ dopĺňa:
               „ЗАДЪЛЖИТЕЛНИ ДАННИ/GLOSAR“;

               e)

               v prílohe I sa za „(13) Pečiatka vydávajúceho“ dopĺňa:
               „(1) Фамилия (2) Име (3) Дата на раждане (4) Място на раждане (5) Ръст (6) Гражданство (7) Подпис на титуляра (8) За пътуване до – през (9) Валиден до (10) Дата на издаване (11) Регистрационен номер (12) Подпис на служителя (13) Печат на компетентния орган по издаването
               (1) Numele (2) Prenumele (3) Data naşterii (4) Locul naşterii (5) Talia (6) Cetăţenia (7) Semnătura titularului (8) Pentru o călătorie către – via (9) Data expirării (10) Data eliberării (11) Număr de înregistrare (12) Semnătura funcţionarului competent (13) Ştampila autorităţii emitente“;

               f)

               v prílohe III v odseku 3 sa zoznam za slovom „nasledovne“ nahrádza týmto zoznamom:

                           „Belgicko

                           =

                           B

                              –

                           [OOOOO]

                           Bulharsko

                           =

                           BG

                              –

                           [OOOOO]

                           Česká republika

                           =

                           CZ

                              –

                           [OOOOO]

                           Dánsko

                           =

                           DK

                              –

                           [OOOOO]

                           Nemecko

                           =

                           R

                              –

                           [OOOOO]

                           Estónsko

                           =

                           EE

                              –

                           [OOOOO]

                           Grécko

                           =

                           GR

                              –

                           [OOOOO]

                           Španielsko

                           =

                           U

                              –

                           [OOOOO]

                           Francúzsko

                           =

                           F

                              –

                           [OOOOO]

                           Írsko

                           =

                           IRL

                              –

                           [OOOOO]

                           Taliansko

                           =

                           I

                              –

                           [OOOOO]

                           Cyprus

                           =

                           CY

                              –

                           [OOOOO]

                           Lotyšsko

                           =

                           LV

                              –

                           [OOOOO]

                           Litva

                           =

                           LT

                              –

                           [OOOOO]

                           Luxembursko

                           =

                           L

                              –

                           [OOOOO]

                           Maďarsko

                           =

                           HU

                              –

                           [OOOOO]

                           Malta

                           =

                           MT

                              –

                           [OOOOO]

                           Holandsko

                           =

                           NL

                              –

                           [OOOOO]

                           Rakúsko

                           =

                           B

                              –

                           [OOOOO]

                           Poľsko

                           =

                           PL

                              –

                           [OOOOO]

                           Portugalsko

                           =

                           P

                              –

                           [OOOOO]

                           Rumunsko

                           =

                           RO

                              –

                           [OOOOO]

                           Slovinsko

                           =

                           SI

                              –

                           [OOOOO]

                           Slovensko

                           =

                           SK

                              –

                           [OOOOO]

                           Fínsko

                           =

                           FIN

                              –

                           [OOOOO]

                           Švédsko

                           =

                           C

                              –

                           [OOOOO]

                           Spojené kráľovstvo

                           =

                           UK

                              –

                           [OOOOO]“.

         Článok 2
   Toto rozhodnutie nadobúda účinnosť pod podmienkou a v deň nadobudnutia platnosti Zmluvy o pristúpení Bulharskej republiky a Rumunska k Európskej únii.
   Článok 3
   Toto rozhodnutie sa uverejní v Úradnom vestníku Európskej únie.

      V Bruseli 30. novembra 2006

            Za Radu

            predseda

         L. HYSSÄLÄ

      (1)  Ú. v. ES L 168, 6.7.1996, s. 4. Rozhodnutie zmenené a doplnené Aktom o pristúpení z roku 2003 (Ú. v. EÚ L 236, 23.9.2003, s. 33).